[{"text_idx": "#000001", "text": "Tu meta es PiztuMeta! 2022"}, {"text_idx": "#000004", "text": "Ekarpen honen bidez proiektua lagunduko duzu eta zure izena agertuko da eskertzen atalean."}, {"text_idx": "#000005", "text": "OHARRA: ekarpen bakoitza donazio bat denez, errenta aitorpenean desgrabatu ahal izango duzu (%25 Euskal Autonomia Erkidegoan eta %30 Nafarroan)"}, {"text_idx": "#000006", "text": "Ekarpen honekin Naizen adingabe transexualen familien elkartearen motxila jasoko duzu, eta zure izena agertuko da eskertzen atalean. Bidalketa gastuak barne."}, {"text_idx": "#000007", "text": "Ekarpen honekin kalitatezko telaz egindako poltsa bat jasoko duzu, Irrimarrak proiekturako sortutako ilustrazioa duena, eta zure izena agertuko da eskertzen atalean. Bidalketa gastuak barne."}, {"text_idx": "#000008", "text": "Ekarpen honekin Ispiluak ipuina jasoko duzu, Haziak taldeak idatzi eta Eider Eibarrek ilustratu duena, eta zure izena agertuko da eskertzen atalean. Bidalketa gastuak barne."}, {"text_idx": "#000009", "text": "Ispiluak ipuinak, besteak beste, identitatearen gaia lantzen du eta HH eta LHko haurrei zuzenduta dago."}, {"text_idx": "#000010", "text": "Ekarpen honekin Nor proiektuaren eleberri ilustratua jasoko duzu, eta zure izena agertuko da eskertzen atalean. Bidalketa gastuak barne."}, {"text_idx": "#000011", "text": "Eleberria Irati Goikoetxeak idatzi eta Irrimarrak ilustratuko du, eta sexu-identitatearen gaia izango du ardatz. Proiektuaren deskribapenean dituzu xehetasun gehiago."}, {"text_idx": "#000012", "text": "Con esta aportacio\u0301n recibira\u0301s el libro Tra\u0301nsitos, escrito y firmado por el sexo\u0301logo Aingeru Mayor, y aparecera\u0301 tu nombre en el apartado de los agradecimientos. Gastos de envi\u0301o inclui\u0301dos."}, {"text_idx": "#000013", "text": "Este libro recoge 25 historias reales narradas por madres y padres de nin\u0303as. nin\u0303os y jo\u0301venes, cuya identidad sexual no se corresponde con aquella que se les supuso al nacer. El autor nos ofrece un ana\u0301lisis de esos relatos y reflexiones que nos permitan construir un conocimiento estructurado de la transexualidad infantil y juvenil."}, {"text_idx": "#000014", "text": "NOTA: como cada aportacio\u0301n es una donacio\u0301n, podra\u0301s desgrabarla en la declaracio\u0301n de la renta (25% en la C.A.V. y 30% en Navarra)"}, {"text_idx": "#000015", "text": "Ekarpen honekin Nor proiektuaren kamixeta jasoko duzu, eta zure izena agertuko da eskertzen atalean.\nKamixeta eskatzen duenak modeloa, kolorea eta neurria aukeratu ahal izango ditu. Bidalketa gastuak barne."}, {"text_idx": "#000016", "text": "Con esta aportacio\u0301n recibira\u0301s el libro Tra\u0301nsitos, escrito y firmado por el sexo\u0301logo Aingeru Mayor, y la mochila de la asociacio\u0301n de familias de menores transexuales Naizen, y aparecera\u0301 tu nombre en el apartado de los agradecimientos. Gastos de envi\u0301o inclui\u0301dos."}, {"text_idx": "#000017", "text": "Ekarpen honekin Nor proiektuaren eleberri ilustratua eta Ispiluak ipuina, Haziak taldeak idatzi eta Eider Eibarrek ilustratu duena, jasoko dituzu, eta zure izena agertuko da eskertzen atalean. Bidalketa gastuak barne."}, {"text_idx": "#000018", "text": "Ekarpen honekin Nor proiektuaren eleberri ilustratua eta kalitatezko telaz egindako poltsa bat, Irrimarrak proiekturako sortutako ilustrazioa duena, jasoko dituzu, eta zure izena agertuko da eskertzen atalean. Bidalketa gastuak barne."}, {"text_idx": "#000019", "text": "Ekarpen honekin Hamaika Kutixi Filosofiko kaxa jasoko duzu, Oi(h)artzun Filosofikoa eta Jakinmin elkartearekin elkarlanean sortua, eta zure izena agertuko da eskertzen atalean. Bidalketa gastuak barne."}, {"text_idx": "#000020", "text": "Kaxan 11 testu eta 11 ilustrazio dituen liburua eta galderaz betetako 11 lamina topatuko dituzu, haur, gazte zein helduekin hainbat gairen inguruan filosofatzeko sortuak izan direnak. Liburuan, gainera, Haur Filosofiaren oinarrizko azalpenak eta materialaren erabilerarako irizpide eta aholkuak topatuko dituzu."}, {"text_idx": "#000021", "text": "Ekarpen honekin Nor proiektuaren eleberri ilustratua eta kamixeta jasoko dituzu, eta zure izena agertuko da eskertzen atalean. Bidalketa gastuak barne."}, {"text_idx": "#000022", "text": "Ekarpen honekin Nor proiektuaren BI kamixeta jasoko dituzu, eta zure izena agertuko da eskertzen atalean.\nKamixeta eskatzen duenak modeloa, kolorea eta neurria aukeratu ahal izango ditu. Bidalketa gastuak barne."}, {"text_idx": "#000023", "text": "Ekarpen honekin Nor proiektuaren eleberri ilustratua, poltsa eta kamixeta jasoko dituzu, eta zure izena agertuko da eskertzen atalean. Bidalketa gastuak barne."}, {"text_idx": "#000024", "text": "Ekarpen hau proiektua diruz lagundu nahi duten norbanako, elkarte, erakunde edo enpresei zuzenduta dago, eta aipamen berezia izango du eskertzen atalean."}, {"text_idx": "#000025", "text": "Kasu honetan, gainera, liburua hausnarketarako tresna moduan erabiltzeko eta haur edo nerabeekin gaia lantzeko aholkularitza ere jasoko duzu (eskaintza hau guraso, hezitzaile eta interesa duen edonori zuzenduta dago)."}, {"text_idx": "#000026", "text": "Ekarpen honekin Nor proiektuaren eleberri ilustratuaren LAU ale eta kalitatezko telaz egindako poltsa bat, Irrimarrak proiekturako sortutako ilustrazioa duena, jasoko dituzu, eta zure izena agertuko da eskertzen atalean. Bidalketa gastuak barne."}, {"text_idx": "#000027", "text": "Kasu honetan, gainera, liburua hausnarketarako tresna moduan erabiltzeko eta haur edo nerabeekin gaia lantzeko aholkularitza ere jasoko duzu (eskaintza hau ikastetxe, ludoteka, liburutegi edo antzekoei zuzenduta dago)."}, {"text_idx": "#000028", "text": "Kasu honetan, gainera, Jakinmin elkarteko kideek gidatutako ordu eta erdiko Haur Filosofia saio bat eskainiko dugu zure ikastetxe, ludoteka, liburutegi edo herrian (25 pertsonako talde batekin, gehienez). Saio hau eleberriaren pasarte batekin edo beste pizgarri batekin hasiko genuke, eta sexu-identitatearen eta transexualitatearen gaiaz filosofatzeko erabiliko genuke."}, {"text_idx": "#000029", "text": "Eleberri ilustratu labur eta eder bat da NOR, hausnarketa eta elkarrizketarako pizgarri ere izan nahi duena."}, {"text_idx": "#000030", "text": "Proiektuaren izenak dioen bezala, eleberri ilustratu honek nortasunaz, identitateaz hitz egingo du; sexu-identitateaz eta transexualitateaz, bereziki. Eta, liburu batek (eta are gutxiago horrelako gai batek) adinik ez badu ere, bigarren hezkuntzako nerabeak izango ditugu buruan liburua ontzeko garaian."}, {"text_idx": "#000031", "text": "Literatur lan bat izango da NOR, eleberri ilustratu labur bat, eta literatur lan gisa irakurlearentzat gozagarri izatea da proiektuko lan-taldea osatzen dugunon helburu nagusia. Gozagarri izatea, ez dugu erronka makala! Baina, hori gutxi balitz, hausnarketarako eta elkarrizketarako pizgarri izatea ere nahi genuke. Eleberriak hainbat ideia eta irudi iradokitzaile eskainiko ditu testu eta ilustrazioen bidez, nerabeen arteko harreman, bizipen eta gogoetek lagunduta."}, {"text_idx": "#000032", "text": "Zentzu horretan, proiektu honen matazak baditu hari-mutur gehiago: eragin egin nahi du, eraldatzailea izan nahi du; gogoeta bide berriak eskaini nahi dizkio irakurleari, leihoak zabaldu, airea garbitu. Antiojo berriak eskaini baino, begiradak jarri nahi ditugu zalantzan."}, {"text_idx": "#000033", "text": "Proiektua liburu formatuan argitaratuko da. Eleberria Irati Goikoetxeak idatzi eta Irrimarrak ilustratuko du, eta Aingeru Mayor sexologo eta Naizen elkarteko kidea arduratuko da epilogoaz. Eleberriak, azken epilogo horrek lagunduta, egin dezakeen bidea guztion esku egongo da. Irakurle-talde bateko hizpide bilakatuko da, agian; DBHko ikasgela bateko elkarrizketaren fokua izango da, bestela; edo Haur Filosofia saio bateko borobilaren erdian kokatuko dute, nork daki."}, {"text_idx": "#000034", "text": "Haur, gazte edo heldu irakurzaleren baten lo hartu aurreko atsedena edertzen badu, bejondeiela; irakurle bakar bati plazera eragin eta galdera berriren bat sortzeko balio badu, ez gara bidea alferrik egiten ariko."}, {"text_idx": "#000035", "text": "Jasotzen ditugun ekarpenekin aipatutako lan horien kostuari egingo diogu aurre, batetik: idazlearen, ilustratzailearen eta epilogoaren arduradunaren lanari, hain zuzen. Bestetik, argitaletxearen hainbat lan ere ordainduko ditugu: diseinu eta maketazio-lana, zuzenketak, edizioa eta liburuaren erregistroa. Kosturik handiena inprentarena izango da, eta, guretzat, argitaletxe txikia izanik, crowdfunding batek eskaintzen duen segurtasuna ezinbestekoa da horrelako proiektu bat gauzatu ahal izateko."}, {"text_idx": "#000036", "text": "Horiez guztiez gain, oparien bidalketa-gastuei ere aurre egin beharko diegu; komisioak txintxo-txintxo ordaindu; zuentzat mimo handiz prestatu ditugun oparietarako poltsak, kamixetak, motxilak, liburuak... erosi; eta baita Haur Filosofia saioak emango dituzten Jakinmin elkarteko adituei beren lana ordaindu ere."}, {"text_idx": "#000037", "text": "Gutxieneko kopurura iristen garenean, gainera, proiektua hobetzen jarraitzea da gure asmoa. Eta, horretarako, liburuaren edukia edo materialaren kalitatea hobetuko dituzten hainbat kostu ere aurreikusi ditugu."}, {"text_idx": "#000038", "text": "Bukatzeko, kanpaina honek eskaintzen dizkigun aukerak baliatuz, proiektuaren liburu nagusiaz gain beste liburu batzuk ere eskaintzea pentsatu dugu. Ispiluak ipuinak, esaterako, identitatearen gaia lantzen du eta HH eta LHko haurrei zuzenduta dago. Hamaika Kutixi Filosofiko kaxak ere galderak sortzea, filosofatzea du helburu, eta interesgarria iruditu zaigu, proiektu berriaren osagarri moduan. Azkenik, Aingeru Mayorrek idatzitako Tra\u0301nsitos liburua ere eskaini nahi izan dugu, proiektua osatuko duelakoan. Liburu horrek haur eta gazteen gurasoek kontatutako 25 istorio erreal biltzen ditu, jaiotzean izan zuten sexu-identitatearekin bat ez datozenenak. Egileak kontakizun eta gogoeta horien azterketa bat eskaintzen digu, haur eta gazteen transexualitatearen ezagutza egituratu bat eraiki dezagun."}, {"text_idx": "#000039", "text": "Zerk bultzatzen zaitu eta zeini zuzenduta dago proiektua"}, {"text_idx": "#000040", "text": "Argitaletxearen sail edo ildoetako batek, Hipatia deiturikoak, haur eta gaztetxoen artean pentsamendu kritikoa, sormena eta transmisioa sustatzea du helburu. Hain justu, filosofatzeko helburuz Oiartzungo haurrek herriko lorategi bati jarritako izena da Hipatia. Hezkuntza, Filosofia, Artea eta Kultura uztartu nahi ditu, beraz, sail honek, eta bertan kokatzen da NOR proiektua ere."}, {"text_idx": "#000041", "text": "Erantzunak eman baino, galdera berriak egiten lagundu nahi du proiektu honek. Galdera berriak egin eta mundu berriak irudikatu, elkarrekin. Nerabezaroak ezaugarri eta behar propioak ditu, eta espazioak eta denbora eskaini behar dizkiogu. Elkarrizketarako denbora, besteak beste; elkar entzuteko, elkar ulertzeko denbora. Eta, uste dugu, gainera, inoiz baino beharrezkoagoa dela nortasunaz, sexu-identitateaz hitz egitea, errealitate desberdinak ezagutu eta horien inguruan hausnartzea."}, {"text_idx": "#000042", "text": "Nerabezaroa adin egokia da horretarako, are gehiago bizi dugun garai nahasi, digital eta abiadura handiko honetan. Baina eleberri honekin gozatuko dute gazteago eta helduagoek ere, zalantzarik gabe; gaiak ez du adin jakinik, eta literaturak ere ez."}, {"text_idx": "#000043", "text": "Gazteak oso gogoan dauzkagu, beraz, baina baita gurasoak, hezitzaileak, herritarrak ere. Proiektu hau literatura maite duen orori, literatura eta pentsamendua eskutik helduta ulertzen dituen orori, pentsamendu kritiko, sortzaile eta arretatsua landu nahi dituen orori zuzenduta dago."}, {"text_idx": "#000044", "text": "PiztuMeta!2022 izeneko crowdfundinga matchfunding bat da, eta ezaugarri bereziak ditu."}, {"text_idx": "#000045", "text": "Zer da matchfundinga? Nola funzionatzen du?"}, {"text_idx": "#000046", "text": "Matchfundinga crowdfundingaren aldaera bat da. Proiektuek administrazio publikoaren babes ekonomikoa ere badute, adibidez. Hala, emaileen laguntza ekonomikoa biderkatzen da. PiztuMeta! matchfunding deialdiaren kasuan, Gipuzkoako Foru Aldundiak batuko ditu indarrak herritarrekin, gure lurraldeko kultura proiektuak bultzatzeko."}, {"text_idx": "#000047", "text": "Herritarrek bildutako \u20ac bakoitzeko beste \u20ac bat emango du Gipuzkoako Foru Aldundiak. Adibidez, gure proiektua 100 \u20ac-rekin babestea pentsatzen ari bazara, Aldundiak beste 100 \u20ac gehituko ditu; hau da, 200 \u20ac jasoko ditugu guztira. Baina bizitzako gauza on gehienek bezala, honek ere baditu muga batzuk: gure proiektuari egiten diozun lehen ekarpena bakarrik biderkatuko da (nahi beste egin ditzakezun arren), eta gehienez ere 100 \u20ac arte."}, {"text_idx": "#000050", "text": "Aldez aurreko esperientzia eta taldea"}, {"text_idx": "#000051", "text": "1545 argitaletxea osatzen dugunok hainbat alorretan dugu aldez aurreko esperientzia: diseinuaren eta maketazioaren alorrean, batetik, eta hezkuntzaren eta literaturaren alorrean, bestetik. Eneko eta Xabi Salaberria anaiak gara, diseinatzailea bata eta irakaslea bestea, eta bakoitzaren ofizio eta afizioak bestearenaren osagarri bikainak dira."}, {"text_idx": "#000052", "text": "Hainbat argitalpenen diseinu eta edizio lanetan parte hartzeaz gain, haurren irakurle-talde eta filosofia saioak ere gidatzen ditugu. Haur Filosofiaren alorrean kokatzen da, hain zuzen, Hamaika Kutixi Filosofiko proiektua, Oi(h)artzun Filosofikoa eta Jakinmin elkartearekin elkarlanean argitaratu genuena. Proiektu berri honetarako esperientzia handia eman digu, hura ere elkarlanean eta crowdfunding baten bidez gauzatu baikenuen."}, {"text_idx": "#000054", "text": "Bukatzeko, proiektu honekin erabat lotuta dagoen bertso-sorta bat partekatu nahi dugu zuekin, lan-taldeko kide den Ekaitz Goikoetxeak idatzitakoa. Haur transexualitatea da gaia, eta bertso hauekin Mungiako XXIII. San Antontxu bertsopaper lehiaketa irabazi zuen."}, {"text_idx": "#000060", "text": "trans, queer, gay zein lesbiana,"}, {"text_idx": "#000061", "text": "Proiektuaren deskribapenean zehar aipatu dugun moduan, proiektu honek, literatur lan eder eta erakargarri bat izateaz gain, eraldaketarako tresna ere izan nahi du. Zentzu horretan, hezkuntzaren arloari bereziki lotutako proiektua den arren, genero berdintasunaren helburuari ekarpena egingo diola uste dugu, eta baita bakea eta justiziaren helburuari ere."}, {"text_idx": "#000062", "text": "Garantizar una educacio\u0301n inclusiva, equitativa y de calidad y promover oportunidades de aprendizaje durante toda la vida para todos\nLograr la igualdad entre los ge\u0301neros y empoderar a todas las mujeres y las nin\u0303as\nPaz, justicia e instituciones so\u0301lidas\nPromover sociedades, justas, paci\u0301ficas e inclusivas"}, {"text_idx": "#000063", "text": "Garantizar una educacio\u0301n inclusiva, equitativa y de calidad y promover oportunidades de aprendizaje durante toda la vida para todos"}, {"text_idx": "#000064", "text": "Lograr la igualdad entre los ge\u0301neros y empoderar a todas las mujeres y las nin\u0303as"}, {"text_idx": "#000065", "text": "Paz, justicia e instituciones so\u0301lidas"}, {"text_idx": "#000066", "text": "Promover sociedades, justas, paci\u0301ficas e inclusivas"}, {"text_idx": "#000068", "text": "> 15 Aldi bereko finantzakideak"}, {"text_idx": "#000069", "text": "> 10 Aldi bereko finantzakideak"}, {"text_idx": "#000075", "text": "> 02 Aldi bereko finantzakideak"}, {"text_idx": "#000076", "text": "> 27 Aldi bereko finantzakideak"}, {"text_idx": "#000079", "text": "> 12 Aldi bereko finantzakideak"}, {"text_idx": "#000081", "text": "Un pequen\u0303o paso para ti... \u00a1y un gran salto para LINZE!\n\u00a1Ayu\u0301danos a financiar Lumbre! Primer disco de Eva Calero :)\nOcho temas de mu\u0301sica de rai\u0301z que podra\u0301n ver la luz gracias a tu apoyo! \ud83d\udd25 #AvivalaLumbre\nPaseo de Alabarderos, 38, Madrid, Espan\u0303a\nDona a la Fundacio\u0301n Platoniq y amplifica la onda de impacto para sembrar futuros deseables"}, {"text_idx": "#000082", "text": "Un pequen\u0303o paso para ti... \u00a1y un gran salto para LINZE!"}, {"text_idx": "#000084", "text": "Ocho temas de mu\u0301sica de rai\u0301z que podra\u0301n ver la luz gracias a tu apoyo! \ud83d\udd25 #AvivalaLumbre"}, {"text_idx": "#000085", "text": "Paseo de Alabarderos, 38, Madrid, Espan\u0303a"}, {"text_idx": "#000086", "text": "Dona a la Fundacio\u0301n Platoniq y amplifica la onda de impacto para sembrar futuros deseables"}]